text: [{"text_idx": "#000003", "text": "Hvat er eitt li\u0301v vert?"}, {"text_idx": "#000006", "text": "Lat meg byrja vi\u00f0 at seta ein spurning."}, {"text_idx": "#000009", "text": "Og ti\u0301 kunnu vit heldur ikki seta vir\u00f0i a\u0301 ta\u00f0, sum tit, fyrstuhja\u0301lparar, gera, ta\u0301 i\u00f0 tit bjarga li\u0301vi."}, {"text_idx": "#000010", "text": "Tann hja\u0301lpin, sum tit veita, r\u00f8kkur langt u\u0301tum ta einu, kritisku st\u00f8\u00f0una, ta\u0301 i\u00f0 ta\u00f0 leikar hart a\u0301. Ta\u00f0 handlar ju\u0301 um alla restina av li\u0301vinum."}, {"text_idx": "#000011", "text": "Og restin av li\u0301vinum handlar ikki bara um hetta eina menniskja, sum tit bjarga. Ta\u00f0 handlar eisini um \u00f8ll tey mongu, sum a\u0301 ymsar ma\u0301tar var\u00f0a av. Ta\u00f0 handlar um familju og vinir. Um starvsfelagar, i\u0301tro\u0301ttafelagar og onnur, i\u00f0 standa n\u00e6r."}, {"text_idx": "#000012", "text": "Tit hava bjarga\u00f0 einum li\u0301vi. Men vi\u00f0 at gera ta\u00f0, hava tit samstundis bjarga\u00f0 eini ru\u0301gvu av fo\u0301lki. Undan sva\u0301rum missi. Undan sorg og sakni. Tit hava eisini bjarga\u00f0 \u00f8llum ti\u0301, sum annars hev\u00f0i veri\u00f0 kvett av: Relatio\u0301nir, samr\u00f8\u00f0ur, hendingar, upplivingar og sambond."}, {"text_idx": "#000014", "text": "Men vit eru errin av at kunna lata a\u0301rsins fyrstuhja\u0301lpara eina t\u00f8kk og eina vir\u00f0isl\u00f8n her i\u0301 dag."}, {"text_idx": "#000015", "text": "Nu\u0301 Rey\u00f0i Krossur a\u0301rliga hei\u00f0rar a\u0301rsins fyrstuhja\u0301lparar, fa\u0301a vit \u00f8ll eina a\u0301minning um ty\u0301dningin av at duga fyrstuhja\u0301lp. Ti\u0301 ju\u0301 fleiri kunnu tra\u00f0ka til \u2013 ju\u0301 tryggari eru vit \u00f8ll."}, {"text_idx": "#000016", "text": "A\u0301 teimum tilnevndu i\u0301 a\u0301r si\u0301ggja vit, at ta\u00f0 kann henda ein pu\u0301ra vanligan dag heima vi\u00f0 hu\u0301s. Ella ta\u0301 i\u00f0 tu\u0301 fert u\u0301t at spa\u0301ka ein tu\u0301r vi\u00f0 vinum. Ella umbor\u00f0 a\u0301 skipi. Vit si\u0301ggja, at vandamiklar st\u00f8\u00f0ur kunnu uppstanda i\u0301millum b\u00f8rn i\u0301 fri\u0301ti\u0301\u00f0arsku\u0301la, eins v\u00e6l og ein vanligan dag til arbe\u00f0is."}, {"text_idx": "#000018", "text": "Ti\u0301 fegnast vit eisini um, at Betri nu\u0301 rindar fyri eitt a\u0301tak, sum skal l\u00e6ra allar 7. floks n\u00e6mingar i\u0301 landinum fyrstuhja\u0301lp. Vit halda, at hetta er besta ga\u0301van, vit kunnu veita \u2013 og vit eru sera fegin um, at myndugleikar og sku\u0301lar hava tiki\u00f0 so v\u00e6l i\u0301mo\u0301ti hugskotinum."}, {"text_idx": "#000021", "text": "Fremsta endama\u0301li\u00f0 hja\u0301 Betri Stu\u00f0ul er at skapa tryggleika umvegis stu\u00f0ul. Hetta gera vit vi\u00f0 at stu\u00f0la a\u0301t\u00f8kum, felagsskapum og verk\u00e6tlanum, sum betra tryggleika, heilsu og samfelag okkara."}]